زالہٕ جی مَنٛدَر (کٔشیٖر)

زالہٕ جی مَنٛدَر،جُوالا جی مَندَر،زالہٕ مۄکھ مَنٛدَر یا جُوالا مُکھی مَندَر چھُ جۆم تہٕ کٔشیٖر، ہِندوستان کِس پُلووم ضِلہٕ کِس کھرِو قصبس مَنٛز ہؠندؠ مندر۔

یہِ مندر چھ واریاہن کٲشِرؠ بٹہٕ خانٛدانن ہنٛز کل دیوی جوالا جی یس خٲطرٕ وقف۔

پرٛؠتھ ؤریہ چھ اشدھا کس رؠتس مَنٛز جُوالامُکھی مٲلہٕ منٛدرس مَنٛز منعقد گژھان یہِ چھِ فِرقہٕ وارانہٕ ہم آہنگی ہنٛز مثال یس كَشميٖريَت رؠواجس سٟتؠ مشترکہٕ چھ، یَتھ مَنٛز کٲشِرؠ بٹن تہٕ کٲشِرؠ مُسَلمان دۄشوے چھ تہوار مناوان۔

 تَوٲریٖخ  

تَوٲریٖخ دان کَلہَن چھ راجترنٛگنی مَنٛز گام "کھرِو" "کھڈووی" ونان تہٕ چھ لیکھان زِ ترٛے ہتھ شیٹھ شوٗژآبِک ناگ چھ ییٚتہ موجوٗد۔ کلہانہ سٟنٛد مطٲبق، گام کہ مشرق کہ بالہٕ پؠٹھ اوس اکس چٹانس پؠٹھ اَکھ سِرٕ آکار  (mystical diagram) بناونہٕ آمُت۔

 تعٲمیٖر  

جُوالا جی مندرٕچ تعٲمیر گیہ ووہمہ صٔدی ہٕنٛز، ییٚمیک آغاز راجہ دیا کرشنا کولن کۆرمت اوس۔ افسانہٕ چھ یہِ زِ مندر بننہٕ برٛونٛہہ ٲس جُوالا دیوی ہنٛز دیوٲیی موجوٗدگی اَتھ رٕژ مُقامس پؠٹھ اَکھ گاش در زٕژ  پٲٹھؠ ظٲہر گٔمٕژ۔ دٔلیٖل چھےٚ یہِ ز دیوتا ٲسؠ کٗبرا سنٛد خزانہٕ قبضہٕ کرنٕچ کوٗشش کران، مگر راکشس ٲسؠ تمن رُکاونٕچہ کوٗشش کران۔ دیوتاہن ہنٛد درخواستس پؠٹھ، کۆر جُوالا دیوی مداخلت تہٕ رکٲوو اَتھ جایہ دیوتاہن ہنٛد سفر۔ دیوتاہن ہنٛز اِلتجا کس جوابس مَنٛز کۆر جُوالا دیوی اَتھ جایہ مستقل روزنُک فٲصلہٕ، ییٚمہ سٟتؠ قابل احترام جُوال جی مندرک قیام عملس مَنٛز آو۔

 رٕتؠ ناگ 

بالہٕ کِس بُنیادس پؠٹھ چھ مندرس مَنٛز اَکھ رُت ناگ یَتھ مقٲمی طور پٲٹھؠ بۆڈ ناگ، انیک ناگ، انو ناگ یا ناگبل چھِ ونان۔ درشن کرن والؠن خٲطرٕ چھ یہِ رؠواج زِ تم کرن مندرس مَنٛز دٲخل گژھنہٕ برٛونٛہہ پانٕچ پٲکی رٕتؠ ناگ کہ پونؠ سٟتؠ۔

بییٚہِ ؤچھِو
جُوالا جی
حَوالہٕ